
Здравейте, работя на сумарно отчитане на работното време. От другия месец фирмата въвежда разпокъсани смени. Въпроса е дали може да се въвеждат такива смени при сумарно отчитане на работното време. Смените са най-общо казано следвите, от 05,30 до 08,00 и след това от 10,00 до 15,30. 


 

Разпокъсани смени.
==================

 

Здравейте,


необходимо е работодателят да спазва междудневната и междуседмичната почивка, както и цитираната от Вас разпоредба на чл. 6 от Наредбата за работното време, почивките и отпуските – “при разделяне на работния ден на две или три части (чл. 139, ал. 4 КТ) броят на прекъсванията, без обедната почивка, не може да бъде повече от две за един работен ден, а продължителността на всяко прекъсване, с изключение на обедната почивка, не може да бъде по-малка от 1 час.  

(2) При разделяне на работния ден на части не може да се нарушава минималната непрекъсната междудневна и седмична почивка.”


Поздрави,  

адв. Николина Митова  

тел. 0898 303092




Здравейте, след доста четене на кодекса на труда и разни наредби стигнах до извода, че работната смяна може да я разделят на части. На основание чл. 139 ал. 4 от КТ и на основание чл. 6 от Наредбата за работното време и отпуските. И понеже нищо ни пише за какъв тип работно време се прилага, предполагам важи и за сумираното отчитане на работното време. Така при спазване на между сменната почивка и седмичната, работодателя може да ме вика на работа два три пъти на ден. Така мисля аз, какво е вашето мнение?




Добре е да отправите писмено запитване към работодателя си на какво основание въвежда подобни смени с точно посочване на разпоредба от КТ или от трудовия Ви договор.


Поздрави,  

адв. Николина Митова  

тел. 0898 303092




Здравейте,


считам, че подобно въвеждане на две смени в рамките на един работен ден противоречи на цитираната разпоредба от КТ – чл. 153.


Поздрави,  

адв. Николина Митова  

тел. 0898 303092




Здравейте,


цитирам Ви приложимата разпоредба на чл. 153 от Кодекса на труда –  

“При сумирано изчисляване на работното време непрекъснатата седмична почивка е не по-малко от 36 часа.  

(3) (Нова – ДВ, бр. 52 от 2004 г., в сила от 01.08.2004 г.) При промяна на смените при сумирано изчисляване на работното време непрекъснатата седмична почивка може да бъде в по-малък размер от почивката по ал. 2, но не по-малък от 24 часа, в случаите когато действителната и техническата организация на работата в предприятието налагат това.”


Предвид че не сте предоставили много информация по въпроса, се надявам въпросната разпоредба да Ви е от полза.


Поздрави,  

адв. Николина Митова  

тел. 0898 303092


